m4Social

Exponential Day #4
2022-07-21 09:30 - 13:00 (Europe/Madrid) | CosmoCaixa, Carrer d'Isaac Newton, 26, Barcelona, Barcelona, 08022, Espanya
Només qui es rebel·la contra la realitat té la capacitat per canviar-la.
La rebel·lió és a la gènesi de tota disrupció. I per rebel·lar-se cal creure i impulsar una cultura predisposada al canvi, a la trencadissa i a l’error. En aquesta 4a edició de l’Exponential Day es posarà el focus a la tecnologia més exponencial que mai hagi creat la humanitat: la cultura de la disrupció.
Després d’unes primeres edicions centrades en imaginar negocis exponencials i en com crear empreses invencibles, l’Exponential Day #4 mostrarà el camí del canvi cultural imprescindible per fer-ho realitat. Perquè no hi ha disrupció sense rebels, com ens demostraran els ponents centrals de la jornada, Simone Van Neerven i Aleix Valls.
Coneixeràs de primera mà el potencial disruptiu que poden tenir el metavers, la realitat virtual o els NFTs per a la teva organització. A més, descobriràs les 10 empreses més disruptives de Catalunya del 2022.

Ciència ciutadana i participació democràtica
2022-07-19 11:00 - 13:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Tens en marxa un procés participatiu amb la ciutadania? T’agradaria aplicar metodologies de ciència ciutadana? Fora del laboratori, al cor del veïnat: la ciència ciutadana s’allunya dels laboratoris més convencionals, i proposa a totes les persones interessades a formar part d’una recerca que els hi apassioni.
Durant aquesta sessió:

Aprendràs què és la ciència ciutadana
Aprendràs d’alguns exemples de ciència ciutadana aplicada per part d’algunes residències del Canòdrom
Aprendràs com podem aplicar-la en processos de participació actius o per planificar.

I Curs Internacional d'Educació Digital Democràtica i Open Edtech
2022-07-12 09:00 - 2022-07-14 20:00 | Universitat de Barcelona, Plaça Universitat, Barcelona, Barcelona, Espanya
L’esdeveniment forma part del Pla de Digitalització Democràtica de l’Educació i té com a objectiu, en primer lloc, analitzar com s’està abordant el món digital en l’educació des de diversos punts de vista i, en segon lloc, proposar solucions correctives concretes, algunes de les quals es posaran en marxa en viu i en directe.

Digital Talent Overview
2022-06-15 17:00 - 20:00 | CosmoCaixa, Carrer d'Isaac Newton, 26, Barcelona, Barcelona, 08022, Espanya
Vols estar al dia sobre els últims indicadors de l’estat del talent digital? El pròxim 15 de juny se celebra la presentació presencial del “Digital Talent Overview 2022”, l’informe anual de Barcelona Digital Talent que recull l’evolució de la bretxa de talent digital a Europa, Catalunya i Barcelona.
En aquesta sessió participarà Neil Harbisson, artista contemporani i cíborg, i Regina Llopis, especialista en intel·ligència artificial i presidenta del grup AIA, qui explicaran com la tecnologia està avançant i requereix de nou talent digital per a respondre a les demandes del mercat així com a la transformació de la societat.
I, a més, coneixerem alguns de les dades més rellevants de l’informe com, per exemple, que en l’últim any la demanda de talent digital s’ha incrementat un 40% mentre que l’oferta de professionals digitals disponibles en el mercat sol ha ascendit a un 11%.

Cafè disruptiu: Quin impacte tindrà el metavers en l'economia real?
2022-06-14 09:30 - 10:30 | Virtual
En aquest segon Cafè disruptiu es parlarà del metavers, una tecnologia disruptiva en ple creixement. S’analitzarà què és, com funciona i quines oportunitats pot generar en qualsevol sector de l’economia real.
Per fer-ho, participarà en la sessió Cai Felip, CEO de Union Avatars: Linking realities, start-up dedicada a la creació d’avatars en els mons virtuals dels seus clients, per la qual cosa són totalment B2B.

Jornada de dinamització: Internet Social
2022-06-10 09:30 - 14:30 | Auditori del Districte Administratiu de la Generalitat, Carrer del Foc, 57 edifici A, Barcelona, 08038, Espanya
La digitalització s’ha accelerat com a conseqüència de la necessària distància social i la reducció de la presencialitat derivades de la pandèmia. Si bé ha consolidat maneres de viure, relacionar-se i treballar en remot, ha provocat un augment de les desigualtats entre la ciutadania. Combatre les bretxes digitals és un dels reptes més importants actualment.
Durant aquests dos anys, els Punt TIC han ofert un servei d’acompanyament a la ciutadania fonamental per garantir els seus drets digitals i evitar-ne la desconnexió. Cal aprofitar els efectes positius de l’augment de la digitalització i minimitzar-ne els riscos. La tecnologia és un motor de democratització, expressió ciutadana i progrés econòmic i social. La diversitat d’espais adherits a la Xarxa Punt TIC és una oportunitat i un actiu molt important per assolir aquest repte.
Des de la Xarxa Punt TIC volen mostrar la diversitat de la Xarxa i el paper dels #PuntTIC a una nova Jornada de dinamització de la Internet Social.

Formació WordPress esTICenllaçat per a la creació de pàgines web
2022-06-01 12:00 - 15:00 | Virtual
Formes part d’una entitat i no teniu pàgina web? Inscriu-te a la 10ª edició del curs de WordPress bàsic de la Fundació PuntCAT sobre creació de pàgines web des de zero per a entitats del Tercer Sector.
El 1, 8, 15 i 22 de juny de 2022. Serà imprescincible assistir a totes les sessions formatives.
És un projecte impulsat pel CTecno i migranodearena amb la col·laboració de la Fundació PuntCat.

Foro de Derechos digitales
2022-05-25 08:00 - 2022-05-27 17:00 | Centre Esplai, Edifici Centre Esplai, Carrer del Riu Anoia, 44, 54, El Prat de Llobregat, Barcelona, 08820, Espanya
Els pròxims 25, 26 i 27 de maig, Fundesplai i la Plataforma Red Conecta celebren el “Foro de Derechos digitales”, una trobada amb tallers, bones pràctiques i taules rodones en les quals s’abordaran, des de diferents perspectives, els principals reptes i propostes entorn de com es desenvolupen i garanteixen els drets digitals de la ciutadania.

Les tecnologies digitals per a un envelliment saludable
2022-05-12 16:30 - 19:00 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
Amb motiu del Dia Mundial de les Telecomunicacions, Internet i la Societat de la Informació -que aquest any centra la seva atenció en el paper que les Telecomunicacions i les Tecnologies de la Informació i la Comunicació (TIC) han de jugar a l’hora de garantir un envelliment saludable-, l’Associació Catalana d’Enginyeria de Telecomunicació i Tecnologies Digitals (Telecos.cat), el Col·legi Oficial d’Enginyeria en Informàtica de Catalunya (COEINF) i Ones Associació Catalana d’Enginyers Tècnics de Telecomunicació (GrausTIC) organitzen la següent jornada emmarcada dins les activitats de la Unió Internacional de les Telecomunicacions (ITU) per celebrar aquesta efemèride.
Tenint en compte que la tendència demogràfica que caracteritzarà el segle XXI serà l’envelliment de la població mundial (per primera vegada en la història de la humanitat els majors de 60 anys superen els menors de 5), cal sensibilitzar sobre l’important paper que tenen les tecnologies digitals a l’hora d’ajudar les persones a mantenir-se sanes, connectades i independents tant físicament, com emocional i financera. En definitiva, per portar una vida saludable durant l’envelliment i per a la sostenibilitat dels sistemes econòmics i sanitaris.

Presentació de l'informe tecnològic de Ciberseguretat a Catalunya
2022-05-11 10:00 - 10:30 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
En aquesta sessió es presentarà l’informe tecnològic ‘Ciberseguretat a Catalunya’ elaborat per ACCIÓ en col·laboració amb l’Agència de Ciberseguretat de Catalunya. Descobrirem que és, què implica i les diferents tecnologies de ciberseguretat.
Coneixerem l’ecosistema català de Ciberseguretat, les principals tendències mundials, de creixement, tipologia d’atacs i tecnologies de protecció i casos d’èxit a Catalunya.
Aquesta sessió es realitza en el marc de les activitats de l’IoT Solutions World Congress, que torna a la Fira de Barcelona els propers 10, 11 i 12 de maig. Aquest esdeveniment reuneix en un mateix lloc les solucions de la Internet de les coses aplicades a les indústries (manufactura, salut, energia i utilities, vehicle connectat, edificis i infraestructura, retail, etc.), la intel·ligència artificial (big data, machine learning i sistemes cognitius) i el blockchain.

Pegasus o la normalització del control
2022-05-10 17:30 - 19:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Taller d’anàlisi de software espia
El debat mediàtic sobre l’espionatge a periodistes, activistes i polítics amb el programa Pegasus està a l’odre del dia. Aplicacions espia com aquesta infecten els sistemes operatius i poden accedir a tota la nostra informació sense que ens adonem, i moltes vegades sense deixar rastre. És relativament senzill obtenir el control sobre dades molt personals i privades com contrasenyes, registres de trucades, àudio o vídeo, ubicació per GPS, missatges de text i tot allò que tecleges, o les dades de les principals aplicacions de missatgeria instantània.
L’espionatge a periodistes, activistes i polítics ens sembla un escàndol, mentre que hem normalitzat l’existència de programes de control parental o la vigilància a exparelles que pateixen violència masclista. Com funcionen les aplicacions espia? Quina similitud té Pegasus amb les que s’utilitzen sense un consentiment explícit en entorns familiars o amb antigues relacions? En aquesta sessió amb DonesTech aprenem a fons com funcionen els softwares espia i veurem maneres de detectar-lo i esquivar-lo.

Presentació del 'Libro Blanco de la Transformación Digital del Tercer Sector'
2022-05-04 11:00 - 12:30 | Auditorio Espacio Fundación Telefónica, Calle de Fuencarral, 3, Madrid, Madrid, 28004, Espanya
Fundación Telefónica presenta el ‘Libro Blanco de la Transformación Digital del Tercer Sector’, en el qual han estat treballant amb molta il·lusió i dedicació aquests últims mesos. Aquesta publicació recull els recursos, eines, dades, aprenentatges i bones pràctiques, que la converteixen en una completa guia que fa de brúixola perquè qualsevol entitat social pugui entendre el valor que la tecnologia aporta a la seva activitat, i prendre les decisions correctes sobre la seva pròpia ESTRATÈGIA DIGITAL TRANSFORMADORA.
Presencial i per streaming.

Campanya #NoiesTIC pel Dia Internacional de les Nenes en les TIC
2022-04-28 10:00 - 11:30 | Virtual
El Dia Internacional de les Nenes en les TIC se celebra el 28 d’abril i des del Punt TIC impulsen una campanya amb una sessió virtual amb un taller d’autodefensa digital feminista i experiència NoiesTIC Punt TIC.
La trobada virtual se celebrarà a les 10 h i tindrà dues parts. Una on la Sandra Pérez, dinamitzadora del Punt TIC Òmnia Sant Llorenç, explicarà la seva experiència DonesTIC al seu punt que consisteix en entrevistes a dones referents del territori per a empoderar a les nenes a les noves tecnologies. La segona part, consistirà en un taller d’autodefensa digital amb perspectiva feminista impartit per Donestech. Es realitzarà a través de l’eina de videoconferències Big Blue Button. T’animem a inscriure’t aquí.

Edtech Congress BCN
2022-04-27 08:00 - 2022-04-28 17:00 | Hotel Catalonia Barcelona Plaza, Plaça d'Espanya, 6-8, Barcelona, Barcelona, 08014, Espanya
Sota el lema ‘La tecnologia educativa al servei de l’aprenentatge’, l’EdTech Congress Barcelona se celebrarà a Barcelona del 27 al 28 d’abril, per a aprendre, compartir, debatre, reflexionar i visualitzar les tendències i solucions de tecnologia educativa al servei de l’aprenentatge. Les inscripcions ja estan obertes.
Organitzat per Edutech Clúster en col·laboració amb la Generalitat de Catalunya, reunirà directors i responsables d’innovació de les institucions educatives i a les empreses del sector EdTech.

Women In Data Science Barcelona
2022-04-20 09:30 - 14:30 | Facultat d’Informàtica de Barcelona, Edifici B6 del Campus Nord, C/Jordi Girona, 1-3, Barcelona, Barcelona, 08034, Espanya
La iniciativa Women in Data Science (WiDS) té com a objectiu inspirar i educar els i les científics/ques de dades de tot el món, independentment del gènere, i donar suport a les dones en el camp de les dades. WiDS va començar com una conferència tècnica d’un dia a Stanford el novembre de 2015. Actualment és un moviment global que inclou múltiples iniciatives arreu del món organitzades per les WiDS ambassadors. Les inscripcions a l’esdeveniment del 20 d’abril estan obertes. Se celebrarà a la Sala d’actes Manel Martí Recover, Facultat d’Informàtica de Barcelona.

Resistències tecnològiques
2022-04-05 12:00 - 13:30 | Espai Societat Oberta, Sant Eusebi, 29, Barcelona, Barcelona, 08006, Espanya
Espai Societat Oberta organitza una trobada per crear aliances i compartir experiències entre organitzacions europees que proveeixen el sector tecnològic, en el marc de la línia de treball per crear eines per a la decolonització de la tecnologia.
L’objectiu és conèixer com s’organitzen, quines persones la formen, quin tipus de projectes tenen, i quines idees innovadores treballen, que van des del disseny com a assumpte polític i social fins a l’ús crític d’internet.
La trobada se celebrarà el 5 d’abril. Cal inscripció prèvia.

Eldcare: innovació social i tecnològica per evitar la bretxa digital i prevenir la soledat de les persones grans
2022-04-01 10:00 - 11:00 | ABD, C/Quevedo 2, bajos, Barcelona, Barcelona, 08012, Espanya
El proper 1 d’abril de 10 a 11h, l’Associació Benestar i Desenvolupament (ABD) participa a la Mobile Week Barcelona presentant el dispositiu Eldcare.
Sota el títol Eldcare: innovació social i tecnològica per evitar la bretxa digital i prevenir la soledat no desitjada en les persones grans, l’equip de la Unitat Operativa Sociosanitària d’ABD participarà en la 6a edició de la Mobile Week Barcelona el pròxim 1 d’abril de 10 a 11h. A l’acte es mostraran els usos i aplicacions del dispositiu per no deixar les persones grans enrere i prevenir l’aïllament.

Educar en tecnologia amb perspectiva de gènere
2022-03-29 17:00 - 19:00 | Virtual
Fundesplai i la Fundación Esplai realitzaran el 29 de març la jornada online ‘Educar en tecnologia amb perspectiva de gènere. Recursos pel món educatiu’ en el marc de la Mobile Week Barcelona. Es tracta d’una sessió en la qual aquestes entitats proporcionaran diferents recursos per poder treballar les tecnologies amb infants i joves, tenint present la perspectiva de gènere.
Per poder assistir-hi cal inscripció prèvia.

Autodefensa digital
2022-03-24 16:30 - 18:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Donestech, que es dedica a la recerca activista en l’àmbit de les dones i les noves tecnologies, imparteix un taller al Canòdrom sobre eines de resistència feminista a internet per fer front a les violències masclistes que es traslladen a les xarxes en l’era digital.
El curs es farà el 24 i el 31 de març de 17:30 a 19:30 i es requereix inscripció prèvia.

Next Generation EU: Presentació del programa Kit Digital
2022-03-17 08:30 - 09:30 | Virtual
Si ets una empresa de menys de 50 treballadors i vols implementar alguna solució digital, en aquesta sessió on-line organitzada per ACCIÓ (Agència per la Competitivitat de l’Empresa) coneixeràs la iniciativa Kit Digital per part de Red.es, responsables d’aquest programa d’ajuts.
El Kit Digital té com a objectiu subvencionar la implantació de solucions digitals ja disponibles al mercat a la teva empresa.
La primera convocatòria d’aquests ajuts s’adreça a les pimes d’entre 10 i 49 treballadors. El termini de sol·licituds està obert des del 15 de març a les 11:00 hores i finalitzarà el dia 15 de setembre a les 11:00 hores. Pròximament, s’obrirà el període de sol·licituds per les empreses d’entre 3 i 10 treballadors i d’entre 0 i 3 treballadors.
Connecta’t a aquesta sessió i coneix de primera mà el Kit Digital!
Més informació sobre el Kit Digital.

m4Social al Mobile World Congress 2022
2022-03-03 12:00 - 14:00 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
Un any més, m4Social, el projecte d’innovació digital en l’àmbit social de la Taula d’entitats del Tercer Sector Social de Catalunya, participa en el MWC 2022 per donar a conèixer els últims projectes i apps de caràcter social pensades per millorar l’atenció i l’acompanyament a persones en situació de vulnerabilitat i la seva qualitat de vida i benestar.

BCN Inclusive Coding i robot Ari (Ajuntament de Barcelona)
App ‘Al teu costat’ (Ajuntament de Rubí)
CoActuem per la salut mental (Salut Mental Catalunya)
Mindful play (FEDAIA)

També hi ha prevista la conferència ‘Promoció de l’autonomia personal i la inclusió a través de la tecnologia i la digitalització‘ a càrrec d’Alfonso Lara-Montero, director executiu de l’European Social Network.
L’acte té lloc el dijous 3 de març de 13 a 15h a l’estand de la Fundació Mobile World Capital Barcelona (Hall 4 Stand 4D200. Fira Barcelona Gran Via – Av. Joan Carles I, 64, 08908 L’Hospitalet de Llobregat, Barcelona) i està obert només a les federacions de la Taula del Tercer Sector que, prèviament, disposin de l’acreditació corresponent. La data límit per sol·licitar l’acreditació acaba el 21 de febrer i es pot demanar a través del formulari d’inscripcions.
1_m4s_MWC22_Programa_v4

Mobile World Congress 2022
2022-02-27 - 2022-03-03 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
El MWC Barcelona és l’esdeveniment més important del món per a la indústria de tecnològica. És on les empreses de líders a escala mundial comparteixen experiències i coneixement entorn de les novetats tecnològiques. El millor espai per crear xarxes i escoltar persones influents en l’àmbit de les noves tecnologies.
A MWC Barcelona hi assisteixen operadors mòbils globals, fabricants de dispositius, proveïdors de tecnologia, proveïdors i propietaris de continguts. El MWC Barcelona és el lloc on es poden veure productes i tecnologies innovadors.

Presentació de l'Estudi sobre l'estat de la digitalització al Tercer Sector
2022-02-03 08:30 - 10:30 | Virtual
El pròxim 3 de febrer a les 09:30h presentarem l’estudi sobre l’Estat de la Digitalització al Tercer Sector, un document que dibuixa una fotografia de l’impacte de les TIC i el seu grau d’adopció en les organitzacions socials, però que també vol respondre a dues qüestions: les entitats socials estan incorporant la transformació digital a llarg termini i en quines àrees necessiten suport per ser més madures digitalment?
Registre

Programa

Digital Rights and the Future of Work
2022-01-13 08:00 - 09:00 | Virtual
El Departament de la Vicepresidència i de Polítiques Digitals i Territori proposa un cicle de sessions per a seguir defensant els drets humans en l’era digital. Ponents de rellevància local i internacional conversaran al voltant de diferents àmbits com els drets i responsabilitats digitals: la intel·ligència artificial, la llibertat d’informació, la perspectiva d‘infants i adolescents i el futur del treball.
Stijn Broecke, expert economista a l’Organització per a la Cooperació i el Desenvolupament Econòmics (OCDE), on lidera la iniciativa d’aquesta organització sobre el Futur del Treball. Coordina també un programa d’investigació sobre l’impacte de la IA en el mercat laboral. Albert Cañigueral, director general de Dades Obertes, Transparència i Col·laboració a la Generalitat de Catalunya. Expert en plataformes digitals laborals, és connector Ouishare per a Espanya i Amèrica Llatina i autor del llibre El trabajo ya no es lo que era.

Digitalización en el Tercer Sector
2021-12-14 08:00 - 12:00 | Virtual
Dimarts que 14 de desembre, EAPN-ÉS organitza, en col·laboració amb la Taula d’entitats del Tercer Sector Social de Catalunya, la Jornada: “Digitalització en el Tercer Sector”, en horari de 9:00h a 13:00h.

La Jornada, oberta a la participació de professionals de les entitats del Tercer Sector i de les administracions públiques de tot l’Estat, pretén brindar un espai d’informació, reflexió i debat en el qual sigui possible avançar en l’anàlisi de les principals fortaleses i febleses de la digitalització com una eina, com una palanca, un facilitador, capaç de transformar les coses i aportar valor a la feina de les entitats.

Free Access to Knowledge and Information as a Human Right
2021-11-30 15:00 - 16:00 | Virtual
El Departament de la Vicepresidència i de Polítiques Digitals i Territori proposa un cicle de sessions per a seguir defensant els drets humans en l’era digital. Ponents de rellevància local i internacional conversaran al voltant de diferents àmbits com els drets i responsabilitats digitals: la intel·ligència artificial, la llibertat d’informació, la perspectiva d‘infants i adolescents i el futur del treball.

Aquestes sessions es basen en la Carta catalana per als drets i les responsabilitats digitals la ciutadania de Catalunya. Podeu realitzar aquí les inscripcions. Seran en anglès amb quatre sessions en línia.

Sessió 2: Free Access to Knowledge and Information as a Human Right
Rebecca MacKinnon, vicepresidenta de Defensa Global a la Fundació Wikimedia. És experta en drets digitals, especialment pel que fa a la privadesa, així com sobre la llibertat dels mitjans de comunicació. Ha tingut una llarga carrera en periodisme, en l’àmbit acadèmic i en polítiques públiques. Vicent Partal, president de l’European Journalism Center, organització independent especialitzada en els grans canvis tecnològics i culturals que acompanyen la digitalització dels mitjans. Periodista, cofundador i director del diari digital VilaWeb, va ser pioner en el desenvolupament de mitjans digitals en català. Inscripcions. Obre en una nova finestra. Torna amunt AMUNT.

m4Social day 2019
2021-11-27 08:30 - 2021-12-01 10:00 | Auditori Fundació Abertis, Avinguda Pedralbes 17, Barcelona, Barcelona, Espanya

4YFN Barcelona 2020
2021-11-11 07:00 - 10:30 | Fira Montjuïc, Av. Reina Maria Cristina, Barcelona, Barcelona, 08004, Espanya
Per primera vegada m4Social participarà al programa oficial del 4YFN amb una conferència sobre les possibilitats i formes de col·laboració entre startups i emprenedors amb el sector social. No us la perdeu!

Mobile World Congress 2020
2021-11-02 - 2021-11-03 | Fira Gran Via, Av. Joan Carles I 64, L’Hospitalet de Llobregat, Barcelona, 08908, Espanya
Com cada any m4Social realitzarà un programa d’activitats al Mobile World Congress gràcies a la col·laboració amb la Fundació Mobile World Capital Barcelona. Al seu estand hi haurà ponències i presentacions de projectes tecnològics d’entitats socials.
També s’oferirà a tots els assistents i interessats una selecció d’estands per poder realitzar un self tour pel recinte.

Exemple de títol de l'esdeveniment
2021-09-25 10:00 - 2021-09-26 15:00 | Fira Montjuïc, Av. Reina Maria Cristina, Barcelona, Barcelona, 08004, Espanya
